CELEX: 32007R1245
Language: sl
Date: 2007-10-24 00:00:00
Title: Uredba Komisije (ES) št. 1245/2007 z dne 24. oktobra 2007 o spremembi Priloge I k Uredbi (ES) št. 2075/2005 glede uporabe raztopine pepsina za odkrivanje Trichinel v mesu (Besedilo velja za EGP)

25.10.2007   
            
            
               SL
            
            
               Uradni list Evropske unije
            
            
               L 281/19
            
         
      UREDBA KOMISIJE (ES) št. 1245/2007
   z dne 24. oktobra 2007
   o spremembi Priloge I k Uredbi (ES) št. 2075/2005 glede uporabe raztopine pepsina za odkrivanje Trichinel v mesu
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 854/2004 Evropskega parlamenta in Sveta z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (1), ter zlasti členov 18(9) in 18(10) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 2075/2005 z dne 5. decembra 2005 o določitvi posebnih predpisov za uradni nadzor Trichinel v mesu (2) določa metode odkrivanja Trichinel v vzorcih trupov. V referenčni metod iz Priloge I k navedeni uredbi je določeno, da se za odkrivanje ličink Trichinel v skupnih vzorcih mesa doda skupnemu vzorcu 10 ± 0,2 g pepsina.
            
         
               (2)
            
            
               Objavljena so bili poročila (3), ki navajajo, da lahko pepsin v prahu sproža alergične reakcije pri nekaterih občutljivih posameznikih.
            
         
               (3)
            
            
               Preiskave, ki jih je izvedel Referenčni laboratorij Skupnosti za parazite, so pokazale, da se občutljivost referenčne metode za odkrivanje Trichinel ne spremeni, če se namesto pepsina v prahu uporabi raztopina pepsina v skladu z navodili proizvajalca. Zato je treba omogočiti alternativno uporabo pri referenčni metodi in enakovrednih metodah odkrivanja Trichinel v mesu.
            
         
               (4)
            
            
               Uredbo (ES) št. 2075/2005 je zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 2075/2005 se spremeni:
   
               1.
            
            
               Poglavje I se spremeni:
               
                           (a)
                        
                        
                           Točka 1(p) se nadomesti z naslednjim:
                           
                                       „(p)
                                    
                                    
                                       pepsin z močjo: 1: 10 000 NF (US National Formulary), kar ustreza 1: 12 500 BP (British Pharmacopoeia) in 2 000 FIP (Fédération Internationale de pharmacie), ali stabilizirana raztopina pepsina z najmanj 660 enot Evropske farmakopeje/ml;“
                                    
                                 
                     
                           (b)
                        
                        
                           Točka 3.I.(b) se nadomesti z naslednjim:
                           
                                       „(b)
                                    
                                    
                                       Doda se 10 ± 0,2 g pepsina ali 30 ± 0,5 ml raztopine pepsina.“
                                    
                                 
                     
         
               2.
            
            
               Poglavje II se spremeni:
               
                           (a)
                        
                        
                           Točka A.1.(q) se nadomesti z naslednjim:
                           
                                       „(q)
                                    
                                    
                                       pepsin z močjo: 1: 10 000 NF (US National Formulary), kar ustreza 1: 12 500 BP (British Pharmacopoeia) in 2 000 FIP (Fédération Internationale de pharmacie), ali stabilizirana raztopina pepsina z najmanj 660 enot Evropske farmakopeje/ml;“
                                    
                                 
                     
                           (b)
                        
                        
                           Točka A.3.II.(a)(v) se nadomesti z naslednjim:
                           
                                       „(v)
                                    
                                    
                                       Nazadnje se doda 6 g pepsina ali 18 ml raztopinea pepsina. Ta vrstni red je treba strogo upoštevati, da se prepreči razkroj pepsina.“
                                    
                                 
                     
                           (c)
                        
                        
                           Točka C.3.I.(h) se nadomesti z naslednjim:
                           
                                       „(h)
                                    
                                    
                                       Na koncu dodajte 7 g pepsina ali 21 ml raztopine pepsina. Ta vrstni red je treba strogo upoštevati, da se prepreči razkroj pepsina.“
                                    
                                 
                     
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. oktobra 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 139, 30.4.2004, str. 206. Uredba, kakor je bila nazadnje spremenjena z Uredbo Sveta (ES) št. 1791/2006 (UL L 363, 20.12.2006, str. 1).
   
      (2)  UL L 338, 22.12.2005, str. 60. Uredba, kakor je bila spremenjena z Uredbo (ES) št. 1665/2006 (UL L 320, 18.11.2006, str. 46).
   
      (3)  J Investig Allergol Clin Immunol (2006) 16, 136–137.